Die bestuurder van 'n ingenieursonderneming is dood nadat hy met sy bakkie deur die pallisade-heining voor sy erf gebars en teenaan sy huis tot stilstand gehom het toe kapers hom geskiet het.
Daniellé is in haar ma se arms, doodgeskiet toe ’n skynbare roofaanval op die gesin tydens ’n visvanguitstappie by die Riebeeckmeer skeefgeloop het.
As die staat nie voor 29 Augustus ’n hofdatum in die hooggeregshof vasgestel kan kry nie, sal die borgaansoek op dié datum in dié streekhof voortgaan.
Mnr. Kallie Kriel, uitvoerende hoof van AfriForum, het in ’n verklaring gesê dit is kommerwekkend dat die beskuldigdes hulle reg tot regsverteenwoordiging misbruik om inbreuk te maak op die ouers van die slagoffer se reg dat geregtigheid so spoedig moontlik geskied.
Worcester. - Die aanklagte teen twee spelers van die Delicious-klub wat met die rugbydood van Riaan Loots verbind word, bly onveranderd nadat die direkteur van openbare vervolging vertoë deur die verdediging vir die terugtrek van die saak van die hand gewys het.
Zimri, in 'n swart leerbaadjie, swart langbroek en wit T-hemp en Matthee, in 'n blou denimbroek en grys sweetpakbaadjie, het gister uitdrukkingloos die verhoordatum aangehoor. Hulle is in en buite die hof ondersteun deur 'n groepie lede en ondersteuners van Delicious, van hulle in groen klubklere geklee.
Zimri is vroeër op appèl deur 'n tugkomitee van die Boland-rugby?unie lewenslank as rugbyspeler geskors en mag ook nie aan enige ander rugbyaktiwiteite deelneem nie. Matthee is vir ses weke uit rugby geskors.
Adriaan Engelbrecht (25), 'n boesemvriend van Loots, het gister met 'n duidelik sigbare letsel van rugbygeweld aan sy onderlip ook die hofsaak bygewoon. Hy het in die agterste ry gesit saam met Loots se ouers, mnr. Willie en mev. Lana Loots, en hul seun Wimpie.
Engelbrecht het ná Loots se dood besluit hy speel nie weer in Suid-Afrika rugby nie. Hy het Saterdag vir Helderberg se derde span teen Primrose in die Strand uitgedraf net om in oefening te bly voordat hy einde Julie na Engeland vertrek om sy rugbyloopbaan daar voort te sit. Engelbrecht voer aan hy is ná die wedstryd erg geskop en geslaan en het 'n klag van aanranding teen 'n Primrose-speler ingedien.
Hy het vertel hoe die rugbyspanne van Rawsonville en Helderberg onlangs 'n herdenkingswedstryd gespeel het. "Ek was daar, maar (was) amper vir twee dae daarna tot niet."
Klubs en provinsiale besture moet begin om verantwoordelikheid vir swak dissipline te aanvaar, het hy bygevoeg. "Riaan was taai. En geweldig sterk. Maar hy het nooit 'n geel of rooi kaart gekry nie. Hy was werklik 'n voorbeeld vir spelers. Hoekom kan almal nie so speel nie?"
'n Vriend in die noorde het vir hulle 'n grafsteen gemaak. Maar alles is nog so rou. Hulle kan nog nie daarna kyk nie.